Descoperire neobișnuită, făcută din întâmplare: Un nou organ găsit în corpul uman
După milenii de disecții și cercetări în domeniul medicinii, anatomia omului este încă plină de secrete nedescifrate. Acum, cercetătorii olandezi de la Institutul Cancerului din Țările de Jos au fost surprinși să descopere un nou organ în corpul uman, în mod întâmplător. Experții au găsit o nouă glandă salivară, ascunsă în spațiul unde cavitatea nazală se unește cu gâtul.